**Jere Innala** (s. 17. maaliskuuta 1998 Hämeenlinna) on suomalainen jääkiekkoilija ja maailmanmestari, joka pelaa Ruotsin SHL-liigan Frölunda HC:ssä. Hän on pelipaikaltaan vasen laitahyökkääjä. Innalan unelma ja tavoite on siirtyä tulevaisuudessa Frölundasta NHL:llään.

Ura
---

### Seuraura

Innala on Valkeakosken Kiekko-Ahman kasvatti. Hän pelasi juniorina sittemmin Lempäälän Kisassa ja Kooveessa, josta Innala siirtyi C-juniori-ikäisenä Hämeenlinnan Pallokerhoon kaudeksi 2013–2014. Hän toimi kaudella 2014–2015 seuran B2-nuorten kapteenina. Kaudella 2015–2016 Innala voitti HPK:n A-nuorten sisäisen piste-, maali- ja syöttöpörssin tehoilla 18+17=35.

Kaudella 2016–2017 Innala debytoi HPK:n SM-liigajoukkueessa. Hän teki liigadebyyttinsä 30. marraskuuta 2016 vieraissa Helsingin IFK:ta vastaan. Innala merkittiin HPK:n kolmosketjun vasempaan laitaan Otto Paajasen ja Philippe Cornet'n viereen. Hän sai ottelussa jääaikaa 10.10 minuuttia. Liigauransa avausmaalin Innala teki neljännessä ottelussaan 8. joulukuuta 2016 Porin Ässiä vastaan. Noin puolitoista viikkoa myöhemmin hän teki HPK:n kanssa 2+1-vuotisen SM-liigasopimuksen. Innalan tulokaskausi toi kaikkiaan 29 runkosarja- ja yhdessä playoff-ottelussa tehot 3+2=5. Hän pelasi kauden aikana myös yhden ottelun lainalla Lempäälän Kisan Mestis-joukkueessa. Suurimman osan kaudestaan Innala pelasi kuitenkin HPK:n A-nuorissa, joiden kolmanneksi paras maalintekijä ja neljänneksi paras pistemies hän oli tehoilla 17+14=31. Innala voitti kauden päätteeksi A-nuorten Suomenmestaruuden.

Kaudella 2017–2018 Innala teki SM-liigassa 48 runkosarjaottelussa tehot 4+7=11. Hän pelasi kauden aikana myös kaksi Mestis-ottelua lainalla LeKissä. Joulukuussa 2017 HPK käytti Innalan sopimuksessa olleen option ja teki vuoden mittaisen jatkosopimuksen hänen kanssaan. Lokakuussa 2018 Innala teki HPK:n kanssa kaksivuotisen jatkosopimuksen.

Innala teki kaudella 2018–2019 läpimurtonsa SM-liigan huipulle ja teki 60 runkosarjaottelussa tehot 24+21=45. Hän oli HPK:n paras maalintekijä ja toiseksi paras pistemies Teemu Turusen jälkeen. Innala jakoi koko SM-liigan maalipörssin kolmannen sijan HIFK:n Erik Thorellin kanssa. Pudotuspeleissä hän teki 18 ottelussa tehot 2+9=11. Innala voitti kauden päätteeksi Suomenmestaruuden. Kaudella 2019–2020 hän oli tehoilla 17+18=35 HPK:n paras maalintekijä Valtteri Puustisen kanssa sekä joukkueen kolmanneksi paras pistemies. Mestarien liigassa Innala jakoi HPK:n sisäisen pistepörssin voiton Markus Nenosen kanssa tehoilla 3+2=5.

Kaudeksi 2020–2021 Innala nimettiin HPK:n varakapteeniksi. Hänen runkosarjansa jäi vain 42 ottelun mittaiseksi, kun Innala joutui helmikuussa 2021 Beijer Hockey Gamesin jälkeen karanteeniin Suomen A-maajoukkueessa ilmenneiden koronavirustartuntojen vuoksi aina maaliskuun puolelle saakka. Hän oli kuitenkin tehoilla 20+17=37 HPK:n toiseksi paras maalintekijä ja Innala jakoi joukkueen sisäisen pistepörssin neljännen sijan Juuso Ikosen kanssa. Hän teki SM-liigauransa ensimmäisen kypärätempun 2. helmikuuta 2021 vieraissa Turun Palloseuraa vastaan. Innalan kaikki kolme osumaa syntyivät ylivoimalla. Kai Nurminen valitsi hänet ottelun Alumnien tähtien ykköstähdeksi.

Kaudeksi 2021–2022 Innala siirtyi 1+1-vuotisella sopimuksella Helsingin IFK:hon. Hän voitti joukkueen sisäisen piste- ja syöttöpörssin tehoilla 18+30=48, joilla Innala sijoittui koko SM-liigan pistepörssissä kuudenneksi. Pudotuspeleissä hän oli tehoilla 3+5=8 HIFK:n paras pistemies ja syöttäjä. Innala jakoi myös joukkueen sisäisen maalipörssin voiton kolmen muun pelaajan kanssa. Hän oli HIFK:n paras pistemies myös Mestarien liigassa tehoilla 1+2=3.

Innala käytti HIFK-sopimuksessaan olleen option ulkomaille siirtymisestä ja hän siirtyi kaudeksi 2022–2023 kaksivuotisella sopimuksella Ruotsin SHL-liigan Frölunda HC:hen.

### Maajoukkueura

Innala edusti Suomea MM-kilpailuissa vuosina 2021 ja 2022, joista jälkimmäinen turnaus päättyi maailmanmestaruuteen ja ensimmäinen hopeaan. Vuoden 2021 turnauksessa hän teki puolivälieräottelussa Tšekkiä vastaan joukkueensa 1–0-avausmaalin, joka jäi myös Suomen voittomaaliksi ja se ratkaisi joukkueelle välieräpaikan. Hänet valittiin Norjaa vastaan pelatun alkulohkon ottelun päätteeksi Suomen ottelun parhaaksi pelaajaksi. Vuoden 2022 turnauksessa Innala pelasi vain neljässä alkulohkon ottelussa. Yhteensä hän on pelannut 40 A-maaottelua tehopistein 7+11=18. Innala teki A-maajoukkuedebyyttinsä Beijer Hockey Gamesin Helsingin jäähallissa pelatussa avausottelussa 6. helmikuuta 2020 Venäjää vastaan. Hänet merkittiin Suomen nelosketjun oikeaan laitaan Jani Lajusen ja Aleksi Mustosen viereen. Ensimmäisen A-maajoukkuemaalinsa Innala teki Beijer Hockey Gamesissa 11. helmikuuta 2021 Malmössä Venäjää vastaan.

Innala pelasi myös alle 20-vuotiaiden MM-kilpailuissa vuonna 2018. Yhteensä hän on pelannut 23 nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2015–2016 | HPK | A-SM | 40 | 18 | 17 | 35 | 20 | 7 | 0 | 1 | 1 | 4 |
| 2016–2017 | HPK | A-SM | 32 | 17 | 14 | 31 | 24 | 9 | 3 | 2 | 5 | 4 |
|  | HPK | SM-liiga | 29 | 3 | 2 | 5 | 4 | 1 | 0 | 0 | 0 | 0 |
|  | LeKi | Mestis | 1 | 0 | 0 | 0 | 0 | – | – | – | – | – |
| 2017–2018 | HPK | A-SM | – | – | – | – | – | 5 | 0 | 3 | 3 | 0 |  |  |  |  |  |  | JMM | 5 | 0 | 0 | 0 | 0 |
|  | HPK | SM-liiga | 48 | 4 | 7 | 11 | 6 | – | – | – | – | – |
|  | LeKi | Mestis | 2 | 0 | 0 | 0 | 0 | – | – | – | – | – |
| 2018–2019 | HPK | SM-liiga | 60 | 24 | 21 | 45 | 16 | 18 | 2 | 9 | 11 | 4 | Kanada-malja |
| 2019–2020 | HPK | SM-liiga | 57 | 17 | 18 | 35 | 14 | – | – | – | – | – |
| 2020–2021 | HPK | SM-liiga | 42 | 20 | 17 | 37 | 42 | – | – | – | – | – |  |  |  |  |  |  | MM | 10 | 2 | 3 | 5 | 2 |
| 2021–2022 | HIFK | SM-liiga | 54 | 18 | 30 | 48 | 30 | 6 | 3 | 5 | 8 | 2 |  |  |  |  |  |  | MM | 4 | 0 | 1 | 1 | 2 |
| 2022–2023 | Frölunda HC | SHL | 52 | 10 | 16 | 26 | 14 | 10 | 2 | 3 | 5 | 0 |
| 6 kautta | yhteensä | SM-liiga | 290 | 86 | 95 | 181 | 112 | 25 | 5 | 14 | 19 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jere Innala**.
* Jere Innala The Internet Hockey Databasessa (englanniksi)
* Jere Innala Eurohockey-sivustolla (englanniksi)
* Jere Innala *Elite Prospects*. Everysport Media Group AB.  (englanniksi)

### Viitteet

1. ↑  Ystävänpäivän lähettiläät Jere Innala ja Valtteri Puustinen *hpk.fi*.  12.2.2020. HPK Liiga Oy. Viitattu 31.3.2020.
2. 1 2 3 4 5 6 7  Jere Innala *Elite Prospects*. Everysport Media Group AB.  (englanniksi)
3. ↑  Jere Innala ylisti Liigastakin tuttua uutta joukkuetoveriaan vuolaasti - asetti samalla tavoitteensa kohti tulevia kausia *Leijonat*.  10.8.2022. Viitattu 10.8.2022.
4. ↑  Henrik Leman: Innala gillar att träna hårt, jobba hårt – då har han kommit rätt … *RAKAPUCKAR.COM*.  1.8.2022. Viitattu 10.8.2022. (ruotsiksi)
5. ↑  Savonen, Ilari: Jere Innala, 23, nousi Leijonien MM-sankariksi – ikonisesta jalkapallopitäjästä alkanut tarina sai upean käänteen: "En osannut edes unelmoida" *MTVuutiset.fi*.  5.6.2021. RIIKA:  Telia Company AB. Viitattu 7.6.2021.
6. ↑  Elite Prospects - HPK U20 *eliteprospects.com*. Everysport Media Group AB. Viitattu 14.5.2019. (englanniksi)
7. ↑  Kokoonpanot *liiga.fi*.  30.11.2016. Jääkiekon SM-liiga Oy. Viitattu 8.11.2020.
8. ↑  Ottelutilastot *liiga.fi*.  30.11.2016. Jääkiekon SM-liiga Oy. Viitattu 30.11.2016.
9. ↑  Otteluseuranta *liiga.fi*.  8.12.2016. Jääkiekon SM-liiga Oy. Viitattu 8.12.2016.
10. ↑  Jere Innala sopimukseen HPK:n kanssa *Jatkoaika.com*.  19.12.2016. Jatkoaika r.y. Viitattu 19.12.2016.
11. ↑  Elite Prospects - HPK U20 *eliteprospects.com*. Everysport Media Group AB. Viitattu 14.5.2019. (englanniksi)
12. ↑  HPK:lle kahdeksan jatkosopimusta – Nikkilä ja Tuulola pitkiin sopimuksiin! *hpk.fi*.  7.12.2017. HPK Liiga Oy. Viitattu 7.12.2017.
13. ↑  HPK solmi jatkosopimukset Niklas Frimanin ja Jere Innalan kanssa *hpk.fi*.  25.10.2018. HPK Liiga Oy. Viitattu 28.10.2018.
14. ↑  Suvinen, Teemu: He ovat sankareita kaikki! Tässä ovat mestari-HPK:n tähdet, yllättäjät ja kovanaamat: "Ilmiömäisen hyvä" *is.fi*.  6.5.2019. Sanoma Media Finland Oy. Viitattu 14.5.2019.
15. ↑  Elite Prospects - HPK *eliteprospects.com*. Everysport Media Group AB. Viitattu 14.5.2019. (englanniksi)
16. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 14.5.2019. (englanniksi)
17. ↑  Elite Prospects - HPK *eliteprospects.com*. Everysport Media Group AB. Viitattu 31.3.2020. (englanniksi)
18. ↑  Seppä, Lassi: HPK valitsi kapteenistonsa − Markus Nenoselle C-kirjain *Jatkoaika.com*.  12.8.2020. Jatkoaika r.y. Viitattu 12.8.2020.
19. ↑  Myllymäki, Mikko; Meriläinen, Lauri: HPK:n pelaaja-arviot 2020–2021: Syksyllä epäonnistumisia nousi kuin sieniä sateella, keväällä lumen alta paljastui koirankakan sijaan jalokiviä *Jatkoaika.com*.  12.8.2020. Jatkoaika r.y. Viitattu 4.5.2021.
20. ↑  Elite Prospects - HPK *eliteprospects.com*. Everysport Media Group AB. Viitattu 26.4.2021. (englanniksi)
21. ↑  Otteluseuranta *liiga.fi*.  2.2.2021. Jääkiekon SM-liiga Oy. Viitattu 2.2.2021.
22. ↑  Lahtinen, Matias: HIFK pestasi pelaajia neljän Suomen mestaruuden edestä − Otto Paajanen ja Otto Karvinen palaavat HIFK-paitaan *Jatkoaika.com*.  20.5.2021. Jatkoaika r.y. Viitattu 21.5.2021.
23. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 20.5.2022. (englanniksi)
24. ↑  Elite Prospects - HIFK *eliteprospects.com*. Everysport Media Group AB. Viitattu 20.5.2022. (englanniksi)
25. ↑  Perälä, Joni: Jere Innalan siirrolle varmistus – HIFK menettää tehohyökkääjänsä Frölundaan *Jatkoaika.com*.  7.5.2022. Jatkoaika r.y. Viitattu 20.5.2022.
26. ↑  GAME SUMMARY (pdf) *stats.iihf.com*.  3.6.2021. IIHF. Viitattu 7.6.2021. (englanniksi)
27. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 7.6.2021. (englanniksi)
28. ↑  Tilanne 12.2.2023
29. ↑  FIN - RUS (Line Up) *stats.swehockey.se*.  6.2.2020. Svenska Ishockeyförbundet. Viitattu 10.2.2020. (englanniksi)
30. ↑  RUS - FIN (3-2) *stats.swehockey.se*.  11.2.2021. Svenska Ishockeyförbundet. Viitattu 15.2.2021. (englanniksi)

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen